 Kubulawe usomateskisi esehhovisi lenhlangano News24Kubulawe usomateskisi esehhovisi lenhlanganoJohannebbsurg - Sekudutshulwe kwabulawa omunye usomatekisi, uThemba Mrubata, 48, esigamekweni okusolwa ukuthi sihlobene nodlame losomatekisi oluqhubekayo kwisiFunda sikamasipala wase-OR Tambo.Okhulumela amaphoyisa esifundazwe uCaptain Khaya Thonjeni uthe amaphoyisa athungatha abasolwa ababili abagwaze badubula basebebulala owenhlangano yamatekisi iNcedo Service Taxi Association Usta emahhovisi oNcedo aku-Eagle Street, eMthatha, ngoLwesihlanu.Kusolwa ukuthi uMrubata wayesehhovisi nabanye abasebenzi ngesikhathi kungena amadoda amabili angaziwa ehhovisi afika aqonda ngqo kuye amhlasela ngommese.OLUNYE UDABA: Kudutshulwe kwabulawa usomatekisi esanda kuthola isikhundla kusoseshiniOmunye umsolwa wakhipha isibhamu wadubula uMrubatata, kusho uThonjeni.Lokhu kudubula kuza ngemuva kwamasonto ambalwa kwadutshulwa umholi wase-Eastern Cape wenhlangano iSouth African National Taxi Council Santaco, uNoluthi Mahashe owangeniswa esibhedlela kulandela ukudutshulwa emzini wakhe ose-East London.UThonjeni ekhuluma neDaily Dispatch izolo ngoLwesithathu uthe abasolwa babaleka endaweni yesigameko kwatholakala amagobolondo ezinhlamvu endaweni yesigameko.Nakuba kuvulwe icala lokubulala, amaphoyisa awafunanga ukuqagela isizathu sokuhlasela.Akukaboshwa muntu, usho njalo.Le mpi yezinhlangano zamatekisi i-Usta neBorder Alliance Taxi Association Beta yenze ukuthi kungenelele noNgqongqoshe wezokuThutha esifundazweni uWeziwe Tikana okunguye owaphakamisa ukuba kwenziwe isivumelwano esizodala ukuthula.UMengameli we-Usta, uNtsikelelo Gaehler, uthe basadangele futhi bashaqekile ngokudlula emhlabeni kwelinye ilungu.Besicabanga ukuthi isimo sesibuyela esimeni nodlame seluphelile, kusho uGaehler. 